Bongo Flava
Bongo Flava ni jina badala la muziki wa Hip hop ya Tanzania. Mtindo huu ulianzishwa kwenye miaka ya 1990, hasa ukiwa kama mwigo au utokanaji wa hip hop kutoka Marekani, ikiwa na ongezeko la athira ya muziki wa reggae, R&B, afrobeat, dancehall, na mitindo ya asili ya Kitanzania kama vile taarab na dansi, muunganiko ambao umeunda mtindo wa pekee wa muziki. Mashairi kawaida huwa kwa lugha ya Kiswahili au Kiingereza.
Chid Benz
Rashidi Abdallah Mohamed Makwiro (amezaliwa 1985) ni rapa wa muziki wa hip hop kutoka nchini Tanzania. Anafahamika sana kwa jina la kisanii kama Chid Benz. Yeye ndiye mwanzilishi na ndiye kiongozi wa kundi la wasanii wa Ilala almaarufu kama LAFamilia. Benz anasifika sana kwa kupata ushirika mwingi kwa sasa kuliko msanii yeyote yule kwa Tanzania. Amewahi kushirikiana na Stara Thomas, Ray C., Lady Jay Dee, Tunda Man, Spark, Mwasiti, Mangwair, Maunda Zorro, na wengine wengi tu.
Kwasasa Chid Benzi ni muathirika wa madawa ya kulevya,mwaka 2016 alipatiwa matibabu lakini akufanikiwa kumaliza tiba baada ya kutoka nyumba ya matibabu.